CELEX: 31989R2320
Language: bg
Date: 1989-07-28 00:00:00
Title: Регламент (ЕИО) № 2320/89 на Комисията от 28 юли 1989 година относно минималните изисквания за качество на праскови за сироп и праскови за натурален сок за прилагането на режима на производствена помощ

Важна правна забележка

|

31989R2320

Официален вестник n° L 220 , 29/07/1989 стр. 0054 - 0056 специално финландско издание: глава 3 том 30 стр. 0033  специално шведско издание: глава 3 том 30 стр. 0033  специално чешко издание глава 3 том 09 стр. 136  - 138 специално испанско издание глава 3 том 09 стр. 136  - 138 специално унгарско издание глава 3 том 09 стр. 136  - 138 специално литвийско издание глава 3 том 09 стр. 136  - 138 LV.ES глава 3 том 09 стр. 136  - 138 MT.ES глава 3 том 09 стр. 136  - 138 PL.ES глава 3 том 09 стр. 136  - 138 SK.ES глава 3 том 09 стр. 136  - 138 специално словенско издание глава 3 том 09 стр. 136  - 138

		19890728Регламент (ЕИО) № 2320/89 на Комисиятаот 28 юли 1989 годинаотносно минималните изисквания за качество на праскови за сироп и праскови за натурален сок за прилагането на режима на производствена помощКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Регламент (ЕИО) № 426/86 на Съвета от 24 февруари 1986 г. относно общата организация на пазара на продукти от преработени плодове и зеленчуци [1], последно изменен с Регламент (ЕИО) № 1125/89 [2], и по-специално член 6, параграф 4 от него,като има предвид, че член 2, параграф 1 от Регламент (ЕИО) № 426/86 установява режим на производствена помощ за определени продукти; като има предвид, че член 6, параграф 1, буква б) уточнява, че помощ се предоставя само за продукти, които отговарят на минималните изисквания за качество, които следва да бъдат определени;като има предвид, че целта на такива минимални изисквания за качество е да се избегне производството на продукти, за които няма търсене, или на продукти, които биха могли да доведат до нарушаване на пазара; като има предвид, че изискванията трябва да се основават на традиционни честни производствени процедури;като има предвид, че Регламент (ЕИО) № 1290/85 на Комисията [3] определя минималните изисквания за качество на праскови за сироп; като има предвид, че разпоредбите, определени в него, следва да бъдат адаптирани, за да се вземе под внимание разширяването на режима за помощ за праскови, консервирани в натурален плодов сок, както е предвидено в горепосочения Регламент (ЕИО) № 1125/89 на Съвета; като има предвид, че за по-голяма яснота минималните изисквания за качество, така адаптирани, следва да бъдат отделени в нов текст;като има предвид, че изискванията за качество, определени в настоящия регламент, представляват допълнителни правила за по-нататъшно прилагане на разпоредбите на Регламент (ЕИО) № 1599/84 от 5 юни 1984 г. относно определянето на подробни правила за прилагането на режима на производствена помощ за продукти от преработени плодове и зеленчуци [4], последно изменен с Регламент (ЕИО) № 2260/89 [5];като има предвид, че мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Настоящият регламент установява минималните изисквания за качество, на които прасковите за сироп и/или прасковите за натурален плодов сок, както е определено в член 1 от Регламент (ЕИО) № 1599/84, трябва да отговарят, за да се ползват от производствената помощ, предвидена в член 2 от Регламент (ЕИО) № 426/86.Член 2За производството праскови за сироп и/или за натурален плодов сок, се използват само праскови от сортовете Prunus persica L., с изключение на нектарини. Суровината трябва да бъде прясна, здрава, чиста и подходяща за преработка.Суровината може да е била охладена преди да бъде използвана за производството на праскови за сироп и/или за натурален плодов сок.Член 31. Прасковите за сироп и/или прасковите за натурален плодов сок трябва да се произвеждат по един от начините, определени в параграф 2.2. По смисъла на настоящия регламент начините на представяне се определят, както следва:а) "цял плод" означава целия плод, с неотделена костилка;б) "половини" означава плодове без костилка, разрязани вертикално на две приблизително равни парчета;в) "четвъртини" означава плодове без костилка, разрязани вертикално на четири приблизително равни парчета;г) "резен" означава плодове без костилка, нарязани на повече от четири клинообразни парчета;д) "кубчета" означава плодове без костилка, нарязани на кубообразни парчета.3. Всеки съд с праскови за сироп и/или праскови за натурален плодов сок трябва да съдържа само един от начините на представяне, а плодът или парчетата от него да са практически еднакви по размер. Никакъв друг вид плод не може да бъде открит в съда.4. Цветът на прасковите за сироп е характерен за използвания вид. За парчета, които очевидно са били близо до костилката или са били част от нея и които, след като са били консервирани, леко са се обезцветили, се счита, че притежават характерния цвят.Съдове с праскови за сироп и/или праскови за натурален плодов сок не трябва да съдържат парчета със зелени части.5. Прасковите за сироп са без чужди вещества от нерастителен произход, както и без чужд вкус или мирис. Плодът е свеж и може да се различава по крехкост, но не е нито изключително мек, нито изключително твърд.6. Прасковите за сироп са практически без:а) чужди вещества от растителен произход;б) кожица;в) дефектни парчета.Целите плодове, половинките и четвъртинките също така са практически без механично наранени части.Член 41. Плод или парчета от него се смятат практически за еднакви по размер, когато в даден съд теглото на най-голямото парче е не повече от два пъти по-голямо от теглото на най-малкото парче.Ако в даден съд се съдържат по-малко от 20 парчета, едно парче може да не се взема под внимание. При определянето на най-голямото и на най-малкото парче, сцепените парчета не се вземат под внимание.2. По смисъла на член 3, параграф 4, следните цветове се считат нормални за даден вид:- жълто, включително разновидности, при които преобладаващият цвят варира от бледожълто до наситено червено-оранжево,- бяло, включително разновидности, при които преобладаващият цвят варира от бяло до жълто-бяло.3. Праскови за сироп и/или праскови за натурален плодов сок се смятат за съответстващи на изискванията съгласно член 3, параграф 6, когато следните допустими отклонения не са надвишени:| Начин на представяне |Цели, половинки и четвъртинки | Други |Сърцевина или парчета от сърцевина | Две сърцевини | Две сърцевини |Дефектни парчета | 10 % от броя | 1500 грама |Механично наранени парчета | 5 % от броя | Не се прилага |Кожица | 150 cm2 обща площ | 150 cm2 обща площ |Чуждо вещество от растителен произход | 20 парчета | 20 парчета |Допустимите отклонения, различни от онези, фиксирани чрез представяне в процент от броя, се отнасят за 10 килограма отцедено нетно тегло.Сърцевините не се смятат за дефект при праскови за сироп и/или праскови за натурален плодов сок.4. По смисъла на параграф 3:а) "сърцевини или парчета от сърцевини" означава цели сърцевини и парчета, които са твърди и остри.Части от сърцевина, на които най-големият размер е по-малък от 5 mm и които нямат остри точки или ръбове, не се взимат предвид. Парчета от сърцевини се смятат за еквивалентни на една сърцевина, когато:- едно парче е по-голямо от половин сърцевина или- общо три парчета са били намерени;б) "дефектни парчета" означава плодове с обезцветяване по повърхността или петна, които определено контрастират с цвета като цяло и които могат да проникнат в месестата част, по-специално набивания, краста и тъмни петна;в) "механично повредени парчета" означава парчета, които са били нарязани на няколко части и всичките такива части, които са равни на размера на цяло парче, се смятат за едно парче или за парчета, или когато изрязването е било прекомерно и включва сериозни издълбавания по повърхността на парчетата, които допълнително влошават външния вид. Половинки, които не са вертикално разрязани, също се смятат за механично наранени;г) "кожица" означава както кожицата, която е прилепнала или не към месестата част на прасковата, така и кожицата, която е намерена изпаднала в съда;д) "чуждо вещество от растителен произход" означава растителни вещества, които нямат връзка със самия плод или които са били прикрепени към пресния плод, но е трябвало да бъдат отделени по време на преработката, по-специално дръжките и листата, както и частите от тях. Кожицата и парчетата от костилки, обаче, се изключват.Член 51. Прасковите и сиропът и/или за натуралният плодов сок заемат най-малко 90 % от водната вместимост на съда.2. Отцеденото нето тегло на плода като средна стойност е поне равно на следните проценти от водната вместимост на съда, изразено в грамове:Начин на представяне | Съдове с номинална водна вместимост от |425 ml или повече | по-малко от 425 ml |Цели | 52 | 50 |Половинки | 55 | 50 |Четвъртинки | 58 | 50 |Резени | 58 | 50 |Кубчета | 58 | 55 |3. Когато праскови за сироп и/или праскови за натурален плодов сок са пакетирани в стъклени съдове, водната вместимост се намалява с 20 ml преди процентите, посочени в параграфи 1 и 2, да бъдат изчислени.4. Всеки съд се маркира с референция, идентифицираща датата и годината на производство, както и преработвателя. Маркировката, която може да бъде с кодово обозначение, се одобрява от компетентните органи на държавата-членка, в която се извършва производството и тези органи могат да приемат допълнителни разпоредби, отнасящи се до самата маркировка.Член 6Преработвателят, ежедневно и на редовни интервали от време през периода на прерабоката, проверява дали прасковите за сироп и/или за натурален плодов сок отговарят на изискванията за получаване на помощ. Резултатите от проверката се записват.Член 7Регламент (ЕИО) № 1290/85 се отменя.Член 8Настоящият регламент влиза в сила в деня на публикуването му в Официален вестник на Европейските общности.Той се прилага от 1 юли 1989 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 28 юли 1989 година.За КомисиятаRay Mac SharryЧлен на Комисията[1] ОВ L 49, 27.2.1986 г., стр. 1.[2] ОВ L 118, 29.4.1989 г., стр. 29.[3] ОВ L 133, 22.5.1985 г., стр. 8.[4] ОВ L 152, 8.6.1984 г., стр. 16.[5] ОВ L 216, 27.7.1989 г., стр. 46.--------------------------------------------------